Mit navn er Sydney Bristow.
For syv år siden blev jeg hvervet af en hemmelig CIA-afdeling: SD-6.
Jeg kunne ikke holde tæt over for min forlovede.
Da chefen for SD-6 opdagede det, fik han ham slået ihjel.
SD-6 var ikke CIA, men den fjende, jeg troede, jeg bekæmpede.
Der var kun ét sted at hente hjælp.
Nu er jeg dobbeltagent for CIA med Michael Vaughn som kontakt.
Kun én anden ved, hvad jeg laver. En anden dobbeltagent i SD-6.
En, jeg knap kender. Min far.
Rambaldi var opfinder i 1500-tallet og havde en synsk sans for teknologi.
Bogen er en slags brugermanual.
Vores arbejde med at finde ud af, hvem Rambaldi virkelig var...
- Det er blevet en besættelse for mig. - Jeg er endnu ikke omvendt.
- Mr. Vaughn? - Jeg skal til møde.
Det vil De måske aflyse. Vi ved, hvordan Rambaldi-papiret kan læses.
Jeg har papiret her. Jeg vil gerne have, du ser det.
SENATETS EFTERRETNINGSUDVALG.
Hvem er Sydney Bristow, og hvorfor skal vi bruge tid på hende?
Hun er dobbeltagent.
Hun er ansat i CIA og arbejder som agent i SD-6.
I sidste uge fik vi den tegning fra et manuskript, der tilhørte Rambaldi.
Rambaldi. Miss Evans, det har vi talt om.
Se teksten. Rambaldi henviser til kvinden på tegningen.
Jeg forstår godt, De tøver med at bruge vores ressourcer på det.
- Men jeg vil anbefale... - Dr. Evans.
Hvad har De brug for?
Vaughn, jeg er tilbage fra Brasilien.
Jeg gjorde, hvad SD-6 bad om.
Jeg fik billeder af en, de mener kan være "Manden".
Jeg sender dem til dig og afventer ordre.
- Hvem fanden er De? - Carson Evans, DSR.
- Vi har en autorisation. - NSR undersøger Bristow?
- Departementet for Special Research. - Fordi der var en tegning af hende?
Den oplysning er kun for de indviede. På ordre fra DCI.
Hvis NSR ved noget, bør jeg også vide det.
Vi bør vide det.
Men De ved det måske allerede.
Luk døren.
- Fotografierne er kodet. - Glem fotografierne.
Som måske identificerer "Manden", og som næsten kostede mig livet.
Du bliver tjekket af DSR. Departementet for Special Research.
De skulle undersøge nazi-interessen for det okkulte.
Efter krigen vendte de sig mod parapsykologi og den slags.
- Hvad vil de med mig? - Du er i den Rambaldi-bog.
Det virker latterligt. Men billedet af dig...
Det er ikke mig.
De tog alt, hvad jeg har om dig. De vil indkalde dig til afhøring.
- Jeg ville advare dig. - Tegningen er 500 år gammel.
Mange kvinder har set sådan ud. Min mor. Måske er det hende.
Din mor er død. De mener, at kvinden på tegningen er i live.
- Jeg forstår det ikke. - DSR har afkodet noget af teksten.
- Hvad stod der? - Det har de ikke fortalt mig.
Men Rambaldi henviser til fremtiden, og det antyder, at kvinden lever.
DSR har givet teksten et navn. De kalder det "Profetien".
Det er ikke et forhør. De er ikke mistænkt for noget kriminelt.
Vi samler information.
Og jeg vil gerne citeres for at sige, at vi værdsætter Deres hjælp.
Har De nogen spørgsmål?
Kun et. Får jeg ikke at vide, hvad profetien siger?
- Det har vi vist talt om. - Ja, det har vi.
Bare ikke til min tilfredshed.
Dr. Watterson?
Ja.
- Agent Bristow? - Bare sig Sydney.
Spørgsmål 1: Hvad er det næste billede i denne serie?
D.
Se på denne figur. Hvis den blev drejet 180 grader-
- ville den ligne hvilken af de følgende?
- C. - Hvad er næste billede i serien?
- Jeg elsker teknologi. - Haladki?
Varmen fra øjnene følger hjernemønstret.
- Hvad laver du her? - Vi skal fremme samarbejdet.
- Q og syv. - De er i en skov.
De kommer til en flod. Går De over?
Agent Bristow? Går De over?
Det kommer an på.
Jeg er på mit kontor.
Hvad sker der på billedet?
- Moderen lærer pigen at bage. - Hvilke følelser vækker det?
Pigen kan ikke lide det. Hun vil ud at lege.
- Vi må skynde os. - Hvorfor?
Det er kun for de indviede.
- Vil De komme med os? - Hvorfor?
Vi skal foretage nogle fysiske undersøgelser.
Rutinetjek. MRI, lumbalpunktur, blodprøver.
- Hvad sker der? - Nej.
- Agent... - Det vil være...
Jeg har besvaret alle spørgsmål.
Hvis I skal røre mig, skal jeg høre profetien.
Det er De ikke clearet til.
I spilder tiden ved at gå så højt op i det med Rambaldi.
Der er ægte trusler i denne verden. Jeg skal arbejde.
Flyt dig, for ellers flytter jeg dig.
Tak.
Lader de hende gå?
- På tredje række? - Lige bag Lakers-bænken.
- I nærheden af Kobe? - Ja. Min ven har forbindelser.
- Han fik dem gratis. - Skal jeg sidde nær Kobe Bryant?
Er det den rigtige, du spørger?
Jeg ved, hvordan det er at ønske sig noget uopnåeligt.
Så i et par timer kan du glemme at hade Charlie.
Må jeg spørge om noget? Jeg drømte om en spåmand.
- Han havde en profeti om mig. - Hvad?
Det ved jeg ikke. Men ordet profeti...
- Lyder det godt eller dårligt? - Profeti?
- Dårligt. - Helt sikkert.
- Det var bare en drøm. - Det ved jeg godt.
Velbekomme. Vi ses.
Vi har omsider fundet frem til fjenden-
- som vi ikke længere behøver at omtale som "Manden".
Billederne fra Brasilien gav os hans identitet. Alexander Khasinau.
Han modtog Sarks melding om, at manuskriptet var væk.
Tidligere oberstløjtnant i KGB.
Han står bag den russiske mafia på det internationale våbenmarked.
- Den russiske mafia? - Finansielt.
Men i alle andre henseender rækker hans organisation langt videre.
- Hvad så nu? - Ingenting.
Efter at være identificeret, flyttede han sin base til et ukendt sted.
Han ved, han er et mål.
Vi må gå yderst forsigtigt til værks.
- Ingen mission? - Der er noget, jeg vil bede dig om.
En personlig tjeneste. De sidste dage har ikke været gode for Emily.
Da du besøgte os... Jeg har ikke set hende så glad i lang tid.
Så hvis du vil ringe til hende... Måske aflægge hende et besøg.
- Naturligvis. - Tak.
Når vi ved, hvad vi skal gøre angående Khasinau, gør vi det.
Jeg vil se Khasinau død. Alliancen kan ikke bestemme sig.
De mødes i London på tirsdag for at beslutte-
- om Alliancen skal bruge kræfter på at finde ham og myrde ham.
Selvfølgelig. Sovjetblokken sidder på 5 af 12 stemmer.
- De er koldkrigere. - De kalder det afspænding.
- De vil ikke i krig. - De fem mænd er kujoner.
Og af de resterende syv medlemmer-
- vil fire stemme for aggressiv handling.
- Så tre mænd styrer udfaldet. - Khasinau sendte folk hertil.
De stjal fra os. Dræbte nogle af os. Der burde ikke stemmes om det.
- Hvad er din strategi? - Edward Poole. Oversøisk SD-9.
Det er en af de tre usikre stemmer. Jeg starter med ham.
Hallo? Arvin. Godt at høre din stemme.
I lige måde. Hvordan går det?
Vi har vist alle haft det bedre. Vi ses jo på tirsdag.
Det er derfor, jeg ringer.
Angående Khasinau.
Du vil vel stemme for en krigserklæring imod ham?
Det smigrer mig, at du mener, jeg er så barmhjertig.
Men Khasinau må betale for det, han har gjort.
- Om jeg så selv skal ordne det. - Det glæder mig at høre.
Alliancen er beklageligvis næsten delt på det spørgsmål.
Der er to usikre stemmer tilbage. Oskar Dunst og Jean Briault.
Så det er op til os at foretage det nødvendige.
Hvad foreslår du?
Jeg har set, hvad Khasinau er i stand til.
Hans aggression skal gengældes.
Så jeg foreslår, Edward, at vi gør, hvad der skal gøres.
Vi sikrer os, at krigserklæringen ratificeres.
Jeg ville egentlig have fremlagt det her på tirsdag.
Men som situationen er, må jeg hellere komme til Los Angeles.
Jeg har noget, du skal se.
- Godt. - Jeg er der i morgen.
Det er sødt af Arvin at bede dig komme.
Jeg ville være kommet, men jeg ville ikke belaste dig.
Jeg kunne godt lide din ven. Will?
- Han er alle tiders fyr. - Det synes han også om dig.
Vi er bare venner.
- Han er sød. - Ja, han er sød.
Der er gået et stykke tid, men jeg er ikke klar til et nyt forhold.
Det må især være hårdt, når man laver det, du gør.
Ja. Det er svært somme tider.
Jeg mener at arbejde for min mand. Det her har været svært for Arvin.
Min sygdom.
Jeg ser ud som alle andre. Og sådan har jeg det som oftest.
Men sagen er, at jeg ikke lever til næste jul.
- Det ved du ikke noget om. - Jo, jeg gør.
I lang tid ignorerede jeg smerterne. Men så en formiddag... Derhenne.
Jeg faldt om. Jeg vågnede på hospitalet.
Lægerne fortalte mig, at det var kræft.
Var jeg kommet, da det begyndte, kunne jeg nok have overlevet.
Men der sidder en frygt. Som jeg aldrig har kendt mage.
Den kommer, når man ved, at der er noget alvorlig galt.
I fire måneder gjorde jeg ingenting. Jeg var så bange for det ukendte.
Så skræmt, at jeg var lammet.
Jo længere tid, der gik, des mere bange blev jeg.
Jeg ville kende sandheden, men var bange for at få svarene.
Værsgo. Undersøg mig alt det, I vil.
Det, jeg vil fortælle dig, vil du have svært ved at tro.
Arvin, jeg ved, at Jean Briault er en ven.
- Ja, det er han. - Din ven. Men ikke Alliancens.
Den anden mand på billedet er din ven, Jean Briault.
Det beviser kun, at Khasinau og Briault kender hinanden.
Til venstre er der en mæglerkonto, som står i Briaults kones navn.
Til højre, et selskab, som Khasinau bruger til at vaske penge igennem.
Fem gange på tre måneder er der indsat $45 millioner.
Arvin, jeg var ikke kommet, hvis jeg ikke troede på-
- at Khasinau havde infiltreret Alliancen.
Og at Briault var i lommen på ham.
Jeg var i Chile med ham under Allende. Han rekrutterede mig.
Briault har altid været en fin fyr. Han har tjent Alliancen godt.
Så måske skal vi spille højt spil. Og ikke gøre noget.
Så får vi se, hvad der sker.
Hvis afstemningen går skævt, fordi et medlem er blevet købt-
-er det slut med Alliancen.
Som du ved, er Briault en uhyre forsigtig mand.
Så hans banemand skal være en-
- som Briault vil være indstillet på at møde alene. En ven.
Hvis han skal elimineres, ja.
Nej. Det kan ikke være rigtigt.
Der må være en anden forklaring.
Jeg er glad for, du kommer den lange vej med denne oplysning.
Men jeg kan ikke tro, Jean Briault er forræder.
Ingen håber mere end jeg, at du har ret.
Velkommen til vores venner fra Washington.
DSR's arbejde har altid fascineret mig.
Selv om bureau-samarbejde per definition er problematisk-
- kan jeg ikke forestille mig, at I får det svært her hos os.
Jeg kan sige på vegne af os alle, at vi værdsætter jeres hjælp.
Når det er sagt, vil jeg tale lige ud af posen.
Vores anmodning om akter er ikke blevet imødekommet.
Anmodningen er ved at blive vurderet.
- Direktivet siger intet... - De må gerne arbejde her...
- Husk lige, at De arbejder for os. - Hvis De tror, De bestemmer...
- Direktivet slår fast... - Det er mit kontor.
Ja, ifølge direktivet kan De tage hende i forvaring.
Men Sydney Bristow har skaffet bureauet uvurderlige oplysninger.
Jeg kan forstå, at profetien er interessant.
Og at tiden kræver, at vi slår hårdt ned på trusler mod nationen.
Men lad os lige klappe hesten. Denne tekst er 500 år gammel.
Og på grund af den, behandler vi agent Bristow som et forsøgsdyr.
Jeg går ind for at være forsigtig.
Men måden, vi gør det på, er fuldstændig absurd.
Vi bør undersøge sagen. Ikke drive heksejagt.
Det gavner måske ikke min karriere, men jeg er nødt til at sige noget.
Steven Haladki. Indenrigsdivisionen.
Jeg har længe været bekymret for Bristow.
Blandt andet fordi Michael Vaughn virker følelsesmæssigt involveret.
Men i Bristows dossier er der flere modsigelser og spørgsmål.
Hun mødtes med en af Rambaldis disciple på præcis det tidspunkt-
-han var spået til at dø.
Efter at have læst, hvad Rambaldi har skrevet om Bristow-
-er jeg hundeangst.
Du går ud fra, at Rambaldis profeti holder.
- Og at den handler om Bristow. - Måske tager han fejl.
Måske taler han ikke om Bristow. Alle tiders.
Det er derfor, vi undersøger hende for de anormaliteter, han har nævnt.
Ligesom 666! Ser man det på et barns kranium, er der problemer.
Tak, fordi du kom.
Ved du noget om, hvad profetien handler om?
Nej. DSR var ved at gå i panik, da halvdelen var afkodet.
- Resten kom i dag. - Apropos...
- Har de den rigtige kodenøgle? - DSR har brugt år på de papirer.
Den, de bruger, har de selv udviklet.
Hvis DSR misfortolker teksten, tager de mig i forvaring.
Og så ryger mit SD-6-dække. Og formentlig også dit.
- Du vil have Rambaldis kodenøgle. - Hvis den findes.
Det gør den. Men bureauet holder sig fra den af politiske årsager.
- Hvad betyder det? - Den ligger i Vatikanet.
Tænk, hvad det betyder for Sydney. Så må vi da også gøre noget.
- Jeg kan ikke gå imod DSR. - Kald det rekognoscering.
- Langley vil nægte. - DSR optræder uansvarligt.
Pas på med at angribe DSR. De svin har overtaget afdelingen.
- Vi kan vise, de tager fejl. - Langley holder øje med os.
Det er vel, som man tager det.
Var det ikke min datter, ville jeg nok ikke kæmpe.
Jeg ved, profetien er hemmelig.
Men måske misfortolker de den.
Jeg kan ikke rejse, for Sloane tager til London, og jeg overtager posten.
Det er alle tiders chance. Så, Ben...
Jeg har brug for din hjælp.
- Hallo? - Edward, det er Arvin.
- Noget nyt? - Vi kan ikke satse på Briault.
Du skal ikke tale med nogen om det.
Hold oplysningerne for dig selv.
Jeg har besluttet selv at løse vores problem.
Jeg er med.
- Vil du bryde ind i Vatikanet? - Jeg kan ikke bare afvente min dom.
- Men Vatikanet? - Det hemmelige arkiv.
De ved ikke, hvilken form kodenøglen er i.
Jeg ringede, fordi jeg har brug for en, jeg kan stole på.
- Vi må flyve hver for sig. - Vi skal af sted i aften.
Er du med?
Ja. Jeg bryder ind i Vatikanet sammen med dig.
Han er opkaldt efter bøf. Kobe. Det stod i et japansk menukort.
- Det vidste jeg ikke. - En boldspiller med et madnavn.
Hvis vi tager af sted i aften... Så ender det med, vi får set kampen.
- Jeg er ikke halvt færdig. - Hun er besat.
- Gik din drøm i opfyldelse? - Profetien?
Ikke endnu. Jeg må gå, hvis jeg skal nå mit fly.
- Hyg jer. - Hvor sender banken dig nu hen?
Til Boston.
ROM
Vi er i Rom, som er hjemsted for Trattoria di Nardi.
- Hvad er det? - Min yndlingsrestaurant.
- Ja? - Ja.
- Hvorfor er den så god? - Den er god, hvis man kan lide mad.
- Kobe Bryant er opkaldt efter bøf. - Det vidste jeg godt.
Eksplosionen udløser alarmen.
- Kan du nå at afmontere den? - Jeg arbejder bedst under pres.
Når vi har fået fat i kodenøglen, kan vi jo prøve den.
- Restauranten? - Den bør prøves.
- Medmindre SD-6 opdager os. - Maden er risikoen værd.
Afgang!
Klar?
Pave Alexander VI. Rambaldi var hans chefarkitekt.
Rambaldi gemte sine ting. Koden må være i maleriet.
- Vi kan ikke nå at tage det med. - Vent. Giv mig lygten.
Begynd med 11. bogstav.
Tre rækker a 16 langs X-aksen og yderligere 43. Det er den.
- Det er nøglen. - Det klarer jeg.
Vi må væk!
- Poole var her. Er han med os? - Hvor fanden er Sydney?
Hun er vel på universitetet.
Vi har hørt fra Kleinhoff. Der er en falsk side i manuskriptet.
Side 47. Den er tom. Vi lod den analysere.
Den svarer ikke til de andre sider i manuskriptet.
I Rambaldis værker står de vigtige oplysninger på side 47.
- Hvorfor har vi den ikke? - Jeg skal nok tale med Sydney.
- Hendes skolearbejde er en risiko. - Hun kender dit synspunkt.
- Hendes uddannelse er vigtig. - Hun må overveje sine prioriteter.
- Du rejser en dag før beregnet. - Vi har vist de nødvendige stemmer.
Når jeg kommer tilbage, vil Alliancen være i krig med Khasinau.
Tal med Kleinhoff. Jeg vil vide, hvad der er blevet af den side.
- Helt i orden. - Og så må jeg tale med Sydney.
Se os, Jean. To gamle mænd.
Jeg føler mig yngre, end da jeg var 18.
Jeg føler mig bedre tilpas.
Jean, du må undskylde, at jeg bad dig holde det hemmeligt.
Men det, vi skal tale om, er yderst ømtåleligt.
Jeg er nysgerrig, men lige nu er jeg mere optaget af mit barnebarn.
3.850 gram. Han er stor.
Han har min hage. Men han ser bedre ud end mig.
Hvad er der?
Vi har oplevet en ny tragedie i disse allerede så svære tider.
Vi holder et minuts stilhed for vores ven og kollega, Jean Briault.
Vi skal træffe en beslutning. Alexander Khasinau er vores fjende.
Han og hans folk har stor magt. Aggressive og brutale.
Vi har levet fredeligt med vores modstandere i mange år.
Enten reagerer vi med magt-
- og deles om omkostninger, manpower og udstyr.
Eller også vælger vi en diplomatisk løsning. Lad os stemme om det.
Seks-fem. Vi har besluttet at afvise en aggressiv løsning.
Via vore diplomatiske kanaler vil vi søge kontakt til mr. Khasinau.
Når kontakten er etableret...
Det var dig, der blev betalt af Khasinau.
Du havde fusket med billederne.
Arvin, du er ude af dig selv. Du har mistet en ven.
Vores samtaler blev ikke optaget.
Du sørgede for, jeg mødte Briault i hemmelighed. Du udnyttede mig.
Jeg har ingen anelse om, hvad du taler om.
Jeg agter at gengælde tjenesten.
Hils Emily.
- God tur? - Ja. Har du sendt billederne?
Nu ved vi snart, hvad Rambaldi skrev.
- Det eneste forsvar, du har brug for. - Ja.
De venter på dekrypteringen, før de gør noget.
Tag hjem og slap af. Dette vanvid er snart slut.
Næste gang vi er i Rom, skal vi på Trattoria di Nardi.
Gerne.
WILL OG JEG ER I ZEBU LOUNGE. DU HAR BARE AT KOMME.
- Hvordan gik turen? - Alle tiders. Hvad med Kobe?
- Han ignorerede mig. - Det passer jo ikke.
Kobe elsker mig.
Jeg skal lige ringe til Hong Kong. Det tager et stykke tid.
- Så venter vi her. - Nej, gå I bare videre. Jeg kommer.
Du er nødt til at komme. Hun driver mig til vanvid.
- Vaughn? - Sydney...
I henhold til lov om nationens sikkerhed er du varetægtsfængslet.
- Hvad fanden foregår der? - Vi skal nok finde ud af det.
- Hvad med kodenøglen? - CIA havde den samme.
De brød koden korrekt.
De undersøgte dig for tre ting, Rambaldi havde beskrevet.
DNA-kæder, blodplade-tal og størrelsen på dit hjerte.
- Du passede på alle tre. - Hvad siger profetien?
"Denne kvinde bærer usynlige tegn på-"
"-at hun skal videreføre mit arbejde. Hold dem i ave."
"Stop hendes vrede, for ellers vil hun bruge al sin kraft-"
"-og lægge verden øde."